DHL
Store norske leksikon,Økonomi og næringsliv,Næringsliv,Bedrifter og personer,Internasjonale bedrifter og varemerker
DHL Worldwide Network er et internasjonalt logistikk- og transportselskap som blant annet tilbyr løsninger innen internasjonal godstransport og ekspressforsendelser. Selskapet ble grunnlagt i 1969 i San Francisco, USA, av Adrian Dalsey, Larry Hillblom og Robert Lynn. Selskapet fikk navn etter forbokstavene i grunnleggernes etternavn.
Siden 2002 er DHL heleid av Deutsche Post. Historikk I starten utførte selskapet ekspressforsendelser av dokumenter mellom San Francisco og Honolulu. Senere har selskapet utvidet virksomheten med ekspresslevering av brev, dokumenter, pakker og annet gods med bil, jernbane, båt og fly over landegrensene.Deutsche Post kjøpte en eierandel i DHL i 1998 og overtok hele selskapet i 2002. Deutsche Post samlet sitt veibaserte europeiske distribusjonsnett (Euro Express) og den sjø-, fly-, transport- og logistikkvirksomheten (Danzas) i DHL. Deutsche Post ble etablert i 1995 som en følge av at tysk postvesen og telekommunikasjon ble delt i egne, statseide aksjeselskap (Deutsche Post AG og Deutsche Telekom AG). I 2000 ble selskapene delprivatiserte. Deutsche Post er Europas ledende postvesen.I 2019 var Deutsche Post DHL Groups omsetning over 63 milliarder euro. DHL Express består i tillegg av DHL Freight (europeisk landtransport), DHL Supply Chain (logistikk og industrielle løsninger) og DHL Global Forwarding (fly- og sjøfraktspedisjon). Tjenester DHL tilbyr logistiske løsninger innen internasjonale ekspressforsendelser, godstransport, ledelse av forsyningskjeder og e-handel. DHL har globalt omkring 380 000 medarbeidere i flere enn 220 land samt 120 000 leveringssteder verden over og omtrent 4500 terminaler. I nettverket inngår blant annet om lag 104 000 kjøretøyer og flere enn 8000 el-sykler samt et antall droner.DHL er en kombinasjon av et stort nettverk med egne fly, biler og ansatte og store terminaler hvor godset sorteres fortløpende. Et globalt sporingssystem med standardiserte koder sørger for at man alltid vet hvor hver enkelt sending befinner seg. Gjennomsnittsvekten for DHL Expressendinger med fly er omtrent 10 kilo, men internasjonale ekspressendinger med fly kan være inntil 1000 kilo. Flyfrakt kan skje både med passasjerfly og egne fraktfly.DHL Express har flere konkurrenter, blant annet UPS, TNT og FedEx. Virksomhet i Norge I Norge har DHL vært etablert siden 1979, først i Oslo og Stavanger. I dag har selskapet ni egne terminaler i Norge: Oslo, Gardermoen, Kristiansand, Ålesund, Molde, Larvik, Stavanger, Bergen og Trondheim. Les mer i Store norske leksikon logistikk